Meniu cosmic. Ce au mâncat de Revelion astronauții de pe Stația Spațială Internațională.
Astronauții de pe Stația Spațială Internațională au sărbătorit și ei Anul Nou. În loc de tort, ei au mâncat ridichi crescute chiar în spațiu. Acestea au fost crescute în ultimele 27 de zile din anul 2020.
O șampanie, o friptură, o felie de tort… cam ăsta ar fi meniul pentru noaptea de Revelion, nu? Ei bine, nu și pentru astronauții de pe Stația Spațială Internațională.După ce au transmis un mesaj către Pământ, au sărbătorit cu.. ridichi! Acestea au fost cultivate chiar pe Stația Spațială. Astronauții s-au bucurat mult de legume: e dificil pentru aceștia să primească produse proaspete."Aveau același gust ca cele din grădină", a comentat Kate Rubins. NASA speră ca în viitor să extindă agricultura în Spațiu.